แม่ค้ายัดเยียดให้รวย บังคับซื้อทั้งชุด หนุ่มเมืองคอนเฮ ถูกหวย 18 ล้าน
เชฟหนุ่มจากนครศรีธรรมราช มาทำงาน กทม. ได้เลขเด็ดมาจากพระ อยากจะเสี่ยงดวงซื้อลอตเตอรี่สักใบ แต่ถูกแม่ค้าดุ บังคับให้ซื้อทั้งชุด 3 ใบ เถียงกันอยู่นาน สุดท้ายยอมตัดใจควักหมดกระเป๋า 300 ผลรวย 18 ล้านเวลา 16.45 น.วันที่ 16 พ.ค. นายสายชล แก้วทอง อายุ 39 ปี อยู่บ้านเลขที่ 520/11 หมู่ 3 ตำบลสิชล อำเภอสิชล จังหวัดนครศรีธรรมราช ได้เดินทางมาที่ สน.แสมดำ เข้าพบพบ ร.ต.อ.เริงศักดิ์ เพชรเขียว รอง สว.(สอบสวน) สน.แสมดำ เพื่อขอลงบันทึกประจำวันไว้เป็นหลักฐานว่า ได้ซื้อลอตเตอรี่งวดประจำวันที่ 1 เมษายน 2563 ไว้จำนวน 3 ใบผลการออกสลากฯในวันนี้ ปรากฏว่านายสายชล ได้ถูกรางวัลที่ 1 หมายเลข 051095 รวมเป็นเงิน 18000000 บาท (สิบแปดล้านบาทถ้วน) จึงลงบันทึกไว้เป็นหลักฐานนายสายชล กล่าวว่า ตนเป็นเชฟอยู่ที่ร้านอาหาร มาพักอยู่กับน้องชายที่ทำโรงกลึงอยู่ในหมู่บ้านอมรชัย 4 ในพื้นที่ สน.แสมดำ ได้เลข 095 มาจากพระที่นับถือ จากวัดแถวบ้านที่ อ.สิชล จ.นครศรีธรรมราช และมาซื้อลอตเตอรี่เลขดังกล่าวที่แผงตรงข้ามห้างสรรพสินค้าบิ๊กซี พระราม 2ทีแรก ตนจะซื้อเพียงใบเดียว แต่แม่ค้าบอกว่าขายเป็นชุด ชุดละ 300 มี 3 ใบ ตนก็ยังขอซื้อเพียงใบเดียว เถียงกับแม่ค้าอยู่นาน แม่ค้าบอกว่า ถ้าแบ่งไป 1 ใบ ที่เหลือ 2 ใบนั้นทำให้แม่ค้าเสียโอกาส ในที่สุดตนจึงยอมควักเงิน 300 บาทแบบเกลี้ยงกระเป๋า แต่เมื่อฟังผลการออกสลากงวดนี้ แล้วรู้ว่าถูกรางวัลที่ 1 รู้สึกดีใจอย่างที่สุด จึงมาขอลงบันทึกประจำวันไว้ก่อนด้าน ร.ต.อ.เริงศักดิ์ ได้แนะนำให้นายสายชล เซ็นชื่อกำกับไว้ด้านหลังลอตเตอรี่ทั้ง 3 ใบ กันสูญหาย เผื่อมีคนเก็บได้แล้วเอาไปขึ้นเงิน จะกลายเป็นปัญหาแบบที่เคยเกิดขึ้น จนเป็นเรื่องราวใหญ่โตมาแล้ว
เชฟหนุ่มจากนครศรีธรรมราช มาทำงาน กทม. ได้เลขเด็ดมาจากพระ อยากจะเสี่ยงดวงซื้อลอตเตอรี่สักใบ แต่ถูกแม่ค้าดุ บังคับให้ซื้อทั้งชุด 3 ใบ เถียงกันอยู่นาน สุดท้ายยอมตัดใจควักหมดกระเป๋า 300 
หวยไทยรัฐ16-5-63,หวยไทยรัฐ1-4-63,เลขเด็ด,เลขเด็ดไทยรัฐ 16-3-63,ถูกหวย,หวย